ᱯᱚᱨᱚᱢᱡᱤᱛ ᱠᱚᱣᱨ

ᱯᱚᱨᱚᱢᱡᱤᱛ ᱠᱚᱣᱨ (ᱡᱟᱱᱟᱢ ᱒ ᱮᱯᱨᱤᱞ ᱑᱙᱗᱖, ᱢᱮᱨᱩᱴ, ᱩᱛᱚᱨ ᱯᱨᱚᱫᱮᱥ ᱨᱮ) ᱫᱚ ᱢᱤᱫ ᱵᱷᱟᱨᱚᱛᱤᱭᱚ ᱢᱟᱨᱮ ᱮᱛᱷᱞᱤᱴ ᱠᱟᱱᱟᱭ᱾ ᱩᱱᱤ ᱫᱚ ᱤᱱᱰᱚᱱᱮᱥᱤᱭᱟ ᱨᱮᱱᱟᱜ ᱡᱟᱠᱟᱨᱛᱟ ᱨᱮ ᱦᱩᱭ ᱞᱮᱱ ᱒᱐᱐᱐ ᱮᱥᱤᱭᱟᱱ ᱮᱛᱷᱞᱮᱴᱤᱠᱥ ᱪᱟᱢᱯᱤᱭᱟᱱᱥᱤᱯ ᱨᱮ ᱛᱤᱨᱞᱟᱹ ᱠᱚᱣᱟᱜ ᱔X᱔᱐᱐ ᱢᱤᱴᱚᱨ ᱨᱤᱞᱮ ᱨᱮ ᱥᱚᱱᱟ ᱢᱮᱰᱟᱞ ᱮ ᱡᱤᱛᱠᱟᱹᱨ ᱞᱮᱱᱟ᱾
 ᱩᱱᱤ ᱫᱚ ᱥᱤᱰᱱᱤ ᱚᱞᱤᱢᱯᱤᱠᱥ ᱒᱐᱐᱐ ᱨᱮ ᱛᱤᱨᱞᱟᱹ ᱠᱚᱣᱟᱜ ᱔X᱔᱐᱐ ᱨᱤᱞᱮ ᱤᱵᱷᱮᱸᱴ ᱨᱮ ᱵᱷᱟᱨᱚᱛ ᱮ ᱨᱮᱯᱨᱮᱡᱮᱸᱴ ᱞᱮᱫᱟ᱾ ᱩᱱᱤ ᱫᱚ ᱨᱟᱡᱚᱥᱛᱷᱟᱱ ᱨᱮᱱ ᱯᱩᱭᱞᱩ ᱛᱤᱨᱞᱟᱹ ᱮᱛᱷᱞᱤᱴ ᱠᱟᱱᱟᱭ ᱡᱟᱦᱟᱸᱭ ᱫᱚ ᱒᱐᱐᱐ ᱫᱷᱟᱹᱵᱤᱡ ᱚᱞᱤᱢᱯᱤᱠᱥ ᱨᱮ ᱵᱷᱟᱨᱚᱛ ᱮ ᱨᱮᱯᱨᱮᱡᱮᱸᱴ ᱞᱮᱫᱟ᱾ ᱩᱱᱤ ᱫᱚ ᱤᱱᱰᱤᱭᱟᱱ ᱨᱮᱵᱷᱤᱱᱤᱭᱩ ᱥᱟᱨᱵᱷᱤᱥ ᱨᱮᱱ ᱯᱩᱭᱞᱩ ᱛᱤᱨᱞᱟᱹ ᱚᱞᱤᱢᱯᱤᱭᱟᱱ ᱦᱚᱸ ᱠᱟᱱᱟᱭ᱾

ᱩᱱᱤᱭᱟᱜ ᱢᱟᱱ ᱟᱨ ᱜᱚᱨᱚᱵ ᱨᱮᱱᱟᱜ ᱚᱠᱛᱚ ᱫᱚ ᱩᱱ ᱚᱠᱛᱚ ᱦᱮᱡ ᱮᱱᱟ ᱡᱚᱠᱷᱚᱱ ᱩᱱᱤ ᱫᱚ ᱠᱮ. ᱮᱢ. ᱵᱤᱱᱟᱢᱚᱞ, ᱡᱤᱱᱥᱤ ᱯᱷᱤᱞᱤᱯᱥ, ᱟᱨ ᱢᱚᱸᱡᱩᱞᱟ ᱠᱩᱨᱤᱭᱟᱠᱚᱥᱮ ᱥᱟᱶ ᱢᱮᱥᱟ ᱠᱟᱛᱮ ᱪᱮᱱᱱᱟᱭ ᱨᱮ ᱦᱩᱭ ᱞᱮᱱ ᱤᱱᱴᱚᱨ ᱥᱴᱮᱴ ᱥᱤᱱᱤᱭᱚᱨ ᱮᱛᱷᱞᱮᱴᱤᱠᱥ ᱪᱟᱢᱯᱤᱭᱟᱱᱥᱤᱯ ᱨᱮ ᱛᱤᱨᱞᱟᱹ ᱠᱚᱣᱟᱜ ᱔x᱔᱐᱐ ᱨᱤᱞᱮ ᱤᱵᱷᱮᱸᱴ ᱨᱮ ᱑᱓ ᱥᱮᱨᱢᱟ ᱢᱟᱨᱮ ᱡᱟᱹᱛᱤᱭᱟᱹᱨᱤ ᱨᱮᱠᱚᱨᱰ ᱠᱚ ᱨᱟᱹᱯᱩᱫ ᱠᱮᱫᱟ᱾ ᱩᱱᱠᱩ ᱫᱚ ᱒᱐᱐᱐ ᱥᱟᱞᱮ ᱨᱮ ᱡᱤᱞᱤᱧ ᱨᱤᱞᱮ ᱨᱮ ᱡᱮᱜᱮᱛ ᱨᱮᱱᱟᱜ ᱛᱩᱨᱩᱭ ᱟᱱᱟᱜ ᱡᱷᱟᱹᱞ ᱚᱠᱛᱚ ᱦᱚᱸᱠᱚ ᱚᱞ ᱟᱠᱟᱫᱟ᱾ ᱱᱩᱠᱩ ᱠᱚᱣᱟᱴᱚᱨ ᱢᱟᱭᱤᱞᱟᱨᱥ ᱫᱚ ᱓:᱒᱘.᱑᱑ ᱥᱮᱠᱮᱸᱰ ᱨᱮᱱᱟᱜ ᱚᱠᱛᱚ ᱠᱚ ᱨᱮᱠᱚᱨᱰ ᱠᱮᱫᱟ, ᱡᱟᱦᱟᱸ ᱫᱚ ᱑᱙᱘᱗ ᱥᱟᱞᱮ ᱨᱮ ᱨᱳᱢ ᱨᱮ ᱵᱷᱟᱨᱚᱛᱤᱭᱚ ᱮᱛᱷᱞᱮᱴᱤᱠᱥ ᱨᱮᱱ ᱥᱚᱨᱮᱥ ᱨᱤᱞᱮ ᱥᱠᱚᱰ ᱠᱷᱚᱱ ᱢᱤᱫ ᱦᱚᱲ, ᱯᱤ.ᱴᱤ. ᱩᱥᱟ, ᱥᱟᱭᱤᱱᱤ ᱟᱵᱽᱨᱟᱦᱟᱢ, ᱵᱟᱱᱫᱟᱱᱟ ᱥᱟᱱᱵᱟᱜ, ᱟᱨ ᱵᱟᱱᱫᱟᱱᱟ ᱨᱟᱣ ᱦᱚᱛᱮᱛᱮ ᱵᱮᱱᱟᱣ ᱟᱠᱟᱱ ᱓:᱓᱑.᱕᱕ ᱥᱮᱠᱮᱸᱰ ᱨᱮᱱᱟᱜ ᱢᱟᱨᱮ ᱡᱟᱹᱛᱤᱭᱟᱹᱨᱤ ᱨᱮᱠᱚᱨᱰ ᱮ ᱨᱟᱹᱯᱩᱫ ᱠᱮᱫᱟ᱾ ᱩᱱᱠᱩᱣᱟᱜ ᱚᱠᱛᱚ ᱫᱚ ᱓:᱒᱙.᱑᱑ ᱥᱮᱠᱮᱸᱰ ᱨᱮᱱᱟᱜ ᱮᱥᱤᱭᱟᱱ ᱜᱮᱢᱥ ᱨᱮᱱᱟᱜ ᱨᱮᱠᱚᱨᱰ ᱠᱷᱚᱱ ᱦᱚᱸ ᱵᱷᱟᱹᱜᱤ ᱛᱟᱦᱮᱸ ᱠᱟᱱᱟ ᱡᱟᱦᱟᱸ ᱫᱚ ᱪᱤᱱ ᱫᱚ ᱦᱤᱨᱚᱥᱤᱢᱟ ᱨᱮᱭ ᱵᱮᱱᱟᱣ ᱞᱮᱫᱟ᱾

ᱩᱱᱤ ᱫᱚ ᱟᱡᱟᱜ ᱠᱮᱨᱤᱭᱚᱨ ᱨᱮ ᱟᱭᱢᱟ ᱪᱟᱢᱯᱤᱭᱟᱱᱥᱤᱯ ᱨᱮ "ᱵᱮᱥᱴ ᱮᱛᱷᱞᱤᱴ ᱚᱯᱷ ᱫᱟ ᱢᱤᱴ" ᱥᱤᱨᱯᱷᱟᱹ ᱛᱮᱠᱚ ᱢᱟᱱ ᱥᱚᱢᱟᱱ ᱟᱠᱟᱫᱮᱭᱟ ᱡᱟᱦᱟᱸ ᱨᱮ ᱤᱱᱴᱚᱨᱼᱤᱭᱩᱱᱤᱵᱷᱟᱨᱥᱤᱴᱤ ᱢᱤᱴ ᱨᱮ ᱞᱮᱛᱟᱲ ᱯᱮ ᱥᱮᱨᱢᱟ ᱥᱮᱞᱮᱫ ᱢᱮᱱᱟᱜᱼᱟ᱾

ᱥᱤᱨᱯᱷᱟᱹ ᱟᱨ ᱢᱟᱱ ᱥᱚᱢᱟᱱ

 ᱨᱟᱡᱚᱥᱛᱷᱟᱱ ᱥᱚᱨᱠᱟᱨ ᱠᱷᱚᱱ ᱢᱟᱦᱟᱨᱟᱱᱟ ᱯᱨᱚᱛᱟᱯ ᱥᱤᱨᱯᱷᱟᱹ (᱑᱙᱙᱓–᱙᱗)
 ᱩᱫᱚᱭᱯᱩᱨ ᱨᱮᱱ ᱢᱟᱦᱟᱨᱟᱡᱟ ᱠᱷᱚᱱ ᱟᱨᱟᱵᱷᱟᱞᱤ ᱥᱤᱨᱯᱷᱟᱹ (᱑᱙᱙᱓)
 ᱨᱟᱡᱚᱥᱛᱷᱟᱱᱤ ᱣᱮᱞᱯᱷᱮᱭᱟᱨ ᱮᱥᱚᱥᱤᱭᱮᱥᱚᱱ ᱠᱷᱚᱱ ᱱᱟᱦᱟᱨ ᱥᱟᱱᱢᱟᱱ ᱯᱩᱨᱩᱥᱠᱟᱨ (᱑᱙᱙᱗)

ᱱᱤᱡᱮᱨᱟᱜ ᱡᱤᱭᱚᱱ

ᱯᱚᱨᱚᱢᱡᱤᱛ ᱠᱚᱣᱨ ᱫᱚ ᱵᱤᱡᱚᱭ ᱠᱩᱢᱟᱨ ᱪᱚᱣᱫᱷᱩᱨᱤ ᱥᱟᱶ ᱮ ᱵᱟᱯᱞᱟ ᱟᱠᱟᱱᱟ, ᱩᱱᱤ ᱫᱚ ᱠᱷᱮᱞ ᱨᱮ ᱨᱟᱹᱥᱠᱟᱹᱭ ᱫᱚᱦᱚᱭᱟ᱾ ᱩᱱᱠᱩᱱ ᱵᱟᱨᱭᱟ ᱜᱤᱫᱽᱨᱟᱹ ᱢᱮᱱᱟᱜ ᱠᱤᱱᱟ, ᱭᱚᱥ ᱟᱨ ᱢᱟᱱᱥᱤ᱾
ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ